Ayətullah Xamineinin nəzərinə əsasən, bəzənmiş (qaş almaq, sürmə çəkmək və sürmədən istifadə) qadının cəmiyyət içində və naməhrəmlərin gözü qarşısında görsənməsi, cayizdirmi? Bəzək az olarsa, onun hökmü nədir? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa651\tArxiv kodu 13790\nAyətullahul- üzma Xamineinin nəzərinə əsasən:\n1.\tQadın qaş almaq, dodağın yuxarısındakı tükləri qırxmaq və bəzənmə sürmələrindən istifadə kimi bəzənmələrlə camaat içinə çıxıb və özünü naməhrəmlərin gözü qarşısında qərar verə bilərmi?\n2.\tİradı olan halda, bu hökm sürməyə də şamil olurmu?.\n3.\tBəzənmə çox az olub və diqqət çəkən olmadıqda, caizdirmi?\n1 və 2. Caiz deyil və bəzək alətlərinin növlərində heç bir fərq yoxdur.\n3. Əgər ürfdə bəzək sayılarsa, caiz deyil.\n - Ayətullahul- üzma Xamineyinin dəftərindən sual olunubdur.\n4218 Hədis elmləri 2011/04/13\n9904 Bəzi hökmlər 2011/06/27\nMöhkəm bir ailə həyatı davamlı və minnətsiz məhəbbətdən, dostluqdan, geniş təşəkkürdən, bir- birlərinə səmimi rəftardan və bir- birlərinin hüququna riayət etməkdən ibarətdir. Müqəddəs İslam dini ailələri ...\n6875 İslam fəlsəfəsi 2011/06/28\n3762 Nizamlar hüquq və əhkam 2008/03/04\n5101 Nizamlar hüquq və əhkam 2007/01/10\n3459 Nizamlar hüquq və əhkam 2011/04/07\n58928 Nizamlar hüquq və əhkam 2007/01/10\n6187 Nizamlar hüquq və əhkam 2013/01/24\n7539 Nizamlar hüquq və əhkam 2009/07/12\n3405 Nizamlar hüquq və əhkam 2008/11/08\n4864 Qədim kəlam\n6762 Qədim kəlam\n6685 Qədim kəlam\n38921 Nizamlar hüquq və əhkam\n3876 Nizamlar hüquq və əhkam\n3697 Quran elmləri\n3717 چشم زخم و طلسم\n4193 Qədim kəlam\n5050 Əməli irfan\n4717 Qədim kəlam\n114206 Nizamlar hüquq və əhkam\n87112 Əməli əxlaq\n66047 Nizamlar hüquq və əhkam\n49659 Nizamlar hüquq və əhkam\n36289 Hədis elmləri\n25112 Əxlaq fəlsəfəsi\n24428 Nizamlar hüquq və əhkam\n24086 Təzə kəlam\n22150 Qədim kəlam


Sədərək rayonunda bədən tərbiyəsi və idmanın hazırkı vəziyyəti, qarşıda duran vəzifələr müzakirə edilib - AZƏRTAC – Azərbaycan Dövlət İnformasiya Agentliyi\nSədərək, 8 fevral, AZƏRTAC\nMuxtar respublikada fəaliyyət göstərən 12 federasiyanın yeddisinin Sədərək rayonunda bölmələri yaradılıb. Bölgədə idmanla məşğul olanların sayı 2200 nəfərdir ki, onların 231-ni qızlar təşkil edir. Ötən il sağlamlıq imkanları məhdud olan 15 uşaq və gənc də idmana cəlb edilib.\nAZƏRTAC-ın Naxçıvan bürosu xəbər verir ki, bu faktlar Naxçıvan Muxtar Respublikası Ali Məclisində “Naxçıvan Muxtar Respublikasında bədən tərbiyəsi və idmanın hazırkı vəziyyəti və qarşıda duran vəzifələr haqqında” keçirilən müşavirədə verilən tapşırıqların icrası ilə əlaqədar Sədərək Rayon İcra Hakimiyyətində təşkil olunan yığıncaqda səsləndirilib.\nRayon icra hakimiyyətinin başçısı Həbib İbrahimov tədbirdə çıxış edərək bildirib ki, Ümummilli Liderin əsasını qoyduğu gənclər və idman siyasəti uğurla davam etdirilir. Ölkəmizdə olduğu kimi, Naxçıvan Muxtar Respublikasında da bədən tərbiyəsi və idmanın inkişafına hərtərəfli diqqət və qayğı göstərilir. Naxçıvanda idmanın maddi-texniki bazasının gücləndirilməsi, yaradılan müasir şərait, öz növbəsində, muxtar respublikanı beynəlxalq və yüksək səviyyəli yarışların keçirildiyi bir məkana çevirib.\nQeyd olunub ki, Ali Məclis Sədrinin diqqət və qayğısı sayəsində muxtar respublikanın bütün bölgələrində olduğu kimi, Sədərək rayonunda da müasir idman məktəbləri və qurğuları istifadəyə verilib. Hazırda rayonda uşaq-gənclər şahmat və idman məktəbləri, mərkəzi stadion, süni örtüklü mini futbol meydançası, məktəblərdə müasir idman zalları və açıq idman qurğuları mövcuddur.\nRayonda 2018-ci ildə idman sahəsində əldə olunan uğurlardan bəhs edən Həbib İbrahimov bildirib ki, boks üzrə keçirilən muxtar respublika birinciliklərində rayonu təmsil edən komandanın üzvü Nofəl Əlizadə Naxçıvan şəhər açıq çempionatının qalibi adına layiq görülüb. Karate-do üzrə keçirilən muxtar respublika açıq birinciliyində iştirak edən Fuad Məmmədov birinci yerin qalibi olub, Canər Abbaszadə isə üçüncü yer ilə kifayətlənib. Bundan əlavə, respublika spartakiadasında 400 metr məsafəyə qaçışda Nərmin Əliyeva birinci, Selcan Hüseynova isə üçüncü yerin qalibi adını qazanıblar. İntellektual oyunlar üzrə muxtar respublika birinciliyində Nurşən Məmişova uğurlu nəticə əldə edərək birinci yerin sahibi olub.\nMüşavirədə qarşıya qoyulmuş vəzifələrdən danışan icra hakimiyyətinin başçısı diqqətə çatdırıb ki, rayonda müasir idman infrastrukturunun, hərtərəfli şəraitin yaradılmasına baxmayaraq, hələ də mövcud imkanlardan lazımınca istifadə olunmur. Qarşıya qoyulmuş vəzifələrin icrası üçün rayon Gənclər və İdman İdarəsi, Təhsil Şöbəsi, federasiyaların rayon bölmələri öz fəaliyyətlərini gücləndirməlidirlər. Aidiyyəti qurumlar tərəfindən rayonda idmanın müxtəlif növlərinin inkişaf etdirilməsi, gənclərin idmana cəlbi, idman yarışlarının kütləviliyinin artırılması işi diqqətdə saxlanılmalı, müxtəlif növlər üzrə rayon birinciliklərinin keçirilməsi davam etdirilməli, muxtar respublika, ölkə və beynəlxalq səviyyəli yarışlarda rayon idmançılarının iştirakı təmin olunmalıdır. Gənclər və İdman İdarəsi rayon Əhalinin Sosial Müdafiəsi Mərkəzi ilə birgə tədbirlər keçirməli, sağlamlıq imkanları məhdud idmançılar rayonun və muxtar respublikanın idman həyatına daha fəal inteqrasiya edilməlidirlər. Ümumtəhsil məktəblərində fiziki tərbiyə dərslərinin tədrisinə nəzarət artırılmalı, uşaq-gənclər şahmat və idman məktəblərinin fəaliyyəti gücləndirilməli, müvafiq federasiya bölmələri ilə birlikdə idman yarışları və müxtəlif idman oyunları təşkil olunmalıdır.\nSonda ötən il yarışlarda fərqlənən idmançılar mükafatlandırılıblar.\nAZERTAG.AZ :Sədərək rayonunda bədən tərbiyəsi və idmanın hazırkı vəziyyəti, qarşıda duran vəzifələr müzakirə edilib\nOrdubadlı idmançılar ötən il uğurlu nəticələrə imza atıblar


Niyə yuxusuz oluruq?\n19:47 1 Oktyabr 2016\nYuxusuzluq xəstəliyinə düçar olanlar saatlarla əziyyət çəkir və yata bilmirlər. Onlar tez yuxudan ayılır və sonra da yenidən yuxuya gedə bilmirlər. Yuxusuzluğa ola bilər ki, bəzi pis adətlər səbəb olsun:\n- Axşamüstü qəhvə içmək;\n- Yatmağa getməmişdən qabaq siqaret çəkmək;\n- Yatmağa getməmişdən qabaq ağır xörək yemək;\n- Yatağa müxtəlif saatlarda uzanmaq;\n- Televiziya qarşısında yatmaq.\nMilli.Az deyerler.org-a istinadən bildirir ki, yuxu iki cür olur: yüngül və dərin yuxu. Dərin yuxuda tez yatırıq və yuxu görürük. Demək olar ki, yuxuların 25%-i bu yuxuya aiddir. Qalan yuxular isə yüngül yuxulardır.\nNə qədər yatmaq kifayətdir?\nİnsanların yuxuya ehtiyacı müxtəlif cür olur. Onların sağlamlığından və yaş fərqindən asılı olaraq, yuxu ehtiyacı da müxtəlifdir.\n-Yeni doğulmuş körpələr üçün 12-14 saat kifayətdir.\n-Yeniyetmələr üçün 9 saat kifayətdir.\n-Yetkin insanlar üçün isə 7-8 saat yuxu kifayətdir.\nPsixoloji problemlər də yuxusuzluq yaradır. Bu problemlər stress, əsəbilik və iztirabdır. Çox təəsüf ki, bu cür xəstəliklərlə müalicə zamanı dərmanlar da xəstəyə yuxusuzluq yaradır. Əgər içdiyiniz dərman sizə yuxusuzluq gətirirsə, mütləq həkiminizlə bunu məsləhətləşin.\nYuxusuzluğa səbəb olan xəstəliklər.\nArtrit, ürək göynəməsi, atsma, tənəffüs problemi, insult.\nYuxusuzluğun başqa səbəbləri.\nQadınların əksəriyyəti hamiləliyin ilk üç ayında yuxusuzluğa düçar olurlar. 65 yaşını keçmiş qadınlar və kişilər də yuxusuzluq çəkə bilərlər. O insanların ki, peşəsi uçmaqla bağlıdır, gecə ilə gündüz yuxusunu qarışdırırlar.\nAzərbaycanlı deputatlar Bolqarıstanda bir sıra görüşlər keçiriblər\n22 Yanvar 2018 07:02


Firəngiz Mütəllimovaya nə olub? » StarXeber.az\nFirəngiz Mütəllimovaya nə olub?\nMədəniyyət 08-okt, 11:209 13\nXalq artisti Firəngiz Mütəllimovanın son günlər sosial şəbəkədəki paylaşımları diqqət çəkib.\nAktrisa dostluqdan şikayət etdiyi, xəyanətdən yazdığı statusları ilə marağa səbəb olub.\nMütəllimova paylaşımlarına "Səbr et, arxandan quyu qazanların qazdıqları quyuya düşəcəkləri günlər yaxındadır. Allah hər kəsin ürəyinə görə verir. Təmizqəlbli, səmimi insanları salamlayıram. Həyatda nə olursa, ancaq yaxşılığa doğru olur. Allah bizi saxtakar insanlardan, şeytanruhlu məxluqlardan qorusun. Kiminsə yazdığı statusu oxuyub, vicdan əzabı çəkməyək. Təşvişə düşən bəzi insanlar kimi... Siz görməsəniz də, bilməsəniz də Allah hər göz yaşınızın intiqamını alır. O qədər doğru deyilib ki...\nAllah o qədər böyükdür ki... Heç vaxt heç kimə qarğış eləmirəm, eləmərəm də. Qəlbimə dəyəni, gözümün içinə baxa-baxa yalan danışanları tək olan, gözə görünməyən uca rəbbimə həvalə edirəm. Allah gec edir, güc edir" kimi rəylər yazıb.\nBir çoxları aktrisanın depressiyada olduğunu, bir çoxları isə xəyanətlə üzləşdiyini vurğulayıblar.\nAkif İslamzadə, Firəngiz Mütəllimovaya Prezident təqaüdü


Bakı muzeylərində "açıq qapı" günü - REPORTAJ - ApaTV\nBakı muzeylərində "açıq qapı" günü - REPORTAJ\n19:53 – 18 May, 2017\nHər il mayın 18-də bütün dünyada Beynəlxalq Muzeylər Günü qeyd olunur. Bu bayram münasibətilə tariximizin, mədəniyyətimizin yaxından öyrənilməsi üçün ölkəmizdə də muzeylər "açıq qapı" günü elan edib.\nAPA TV-nin xəbərinə görə, "açıq qapı" günündə məqsəd muzeylərin insanların həyatında nə dərəcədə mühüm rol oynadığını göstərməkdir.\n"Şirvanşahlar Sarayı Kompleksi"nin direktor müavini Təranə Balayevanın sözlərinə görə, bu il Beynəlxalq Muzeylər Günü “Muzeylər və mübahisəli tarixi məqamlar: muzeylərdə deyilməyənlərin səslənməsi” mövzusuna həsr olunub. Mövzu muzeylərin insanlar arasında sülhü təbliğ edən mərkəzə çevrildiyini göstərməklə onların cəmiyyət həyatında rolunu vurğulayır: "Şirvanşahlar Sarayında qaynar bir gündür, hər bir xidmət pulsuzdur, səhərdən axşama kimi bu davam edəcək. Gələnlərimiz çoxdur. Əvvəlki ilə nisbətən gələnlərimiz artıb, ən çoxda müasir standartlara uyğun yeni ekspozisiyamız diqqət çəkir".\nZiyarətçilər də muzeylərdə təşkil olunan "açıq qapı" gününü yüksək dəyərləndirirlər. Onlar belə proqramların tez-tez keçirilməsinə tərəfdardır: "Belə günlərin keçirilməsi xoşdur bizim üçün. Uşaqları çıxarıb tanış edirik, mənəvi dəyərlərimizi daha yaxından tanıdırıq. Biri var əyani, biri var qiyabi. Kitabda oxumaq başqa, gəlib görmək tamam başqadır".\nMuzeylərə təşkil edilən "açıq qapı" günü paytaxtımızın qonaqlarının da böyük marağına səbəb olub: "Hələ ki Şirvanşahlar Muzeyində olmuşam, amma proqram çərçivəsində bütün muzeyləri gəzməyə çalışacağam. Sufi məqbərəsini görmək mənim üçün çox xoş oldu burda. Azərbaycanda belə günün qeyd olunması çox yaxşıdır. Biz turistlərin də Azərbaycanın tarixi, zəngin mədəniyyəti ilə tanış olmasına şərait yaradır".\nMuzeylərə təşkil olunan "açıq qapı" günü çərçivəsində dahi cazmen Vaqif Mustafazadənin də ev muzeyi ziyarətçilərə pulsuz xidmət göstərir. Muzeyin əməkdaşı Leyla Pənahlı deyir ki, bura gələn insanlar görkəmli bəstəkarın həyat və yaradıcılığını yaxından öyrənib, onun şəxsi əşyaları ilə yaxından tanış ola bilərlər: "Bu gün çox insanlar buyurdu muzeyə. Gələn insanlara məlumat verməklə yanaşı, onlar üçün xoş olmasına çalışırıq. Vaqifin diskləri var ki, orda öz səsi ilə danışır, özü, anası haqqında, caz dərsi aldığı müəllimləri haqqında danışır. Bizim muzeyin əməkdaşı ziyarətçilər üçün Vaqifin məşhur əsərlərini ifa edir".\nGinnesin Rekordlar Kitabına daxil edilən dünyada ilk özəl Miniatür Kitab Muzeyi isə digər muzeylərdən fərqli olaraq, açıldığı gündən pulsuz xidmət göstərir. Burda 76 ölkənin nəşr etdiyi 5500 miniatür kitab sərgilənir. Ümummilli lider Heydər Əliyevin həyat və fəaliyyətini əks etdirən miniatür kitablar da var.\nBurada Azərbaycanın ədəbiyyat, elm və incəsənət klassikləri də geniş təmsil olunub. Bundan əlavə, dini mövzuda kitablar, rus, sovet və xarici ölkələrin klassikası nümayiş etdirilir: "Miniatür Kitab Muzeyi ən dəyərli muzeylərimizdən biridir. Burda digərlərindən fərqli olaraq, kitablar sərgilənir. Hər birimiz üçün muzeylərdə olmaq vacibdir, ən azından Azərbaycanımızı tanımaq naminə biz muzeylərə getməliyik".\nMuzeylər keçmişimizi və bu günümüzü gələcəyə çatdıran ən yaxşı bələdçidir. Qeyd edək ki, Beynəlxalq Muzeylər Günü münasibətilə Bakı muzeylərində "açıq qapı" günü mayın 20-dək davam edəcək.


Bağ yelləncək oturacağı - Açıq Aksesuarlar - Bağ mebeli - 2022\nBağ evin əsas hissələrindən biridir və daha tez-tez dostların yanında xoş saatlar keçirmək üçün bir yer və ya sadəcə istirahət etmək üçün bir yer etmək üçün onu zövq və tərzlə təchiz etməyə çalışırıq. Tez-tez ev bağçasında yerləşdirilən elementlərdən biri də bu obyektlərin bağın daha dolğun olması və həm istirahət etmək üçün yer, həm də böyüklər və uşaqlar üçün əyləncə mənbəyi olmasıdır.\nSarsıntı kreslosu evin içərisində istifadə edilən klassik sallanma kreslosundan qaynaqlanır, lakin kənarda istifadə edilmək və daha çox insanın yerləşməsi üçün zamanla inkişaf edən çox sadə bir quruluş yaradılmışdır. hər bağı bəzəməyi və xüsusi edə bilən həqiqi bir mebel parçası olmaq.\nMüasir bağ yelləncəkləri müxtəlif materiallardan hazırlanır və hərtərəfli işlənir və bəzən istifadə edənləri əyləndirmək və rahatlamaq üçün əsas funksiyalarını yerinə yetirərkən orijinal formalar götürürlər.\nEhtiyacınıza ən uyğun bağ bağçasını satın almaq üçün ixtisaslaşdırılmış açıq mebel mağazalarına və ya bağçılıq mağazalarına və ya özünüz hazırlayan mağazalara gedə bilərsiniz, ancaq həqiqətən unikal bir yelləncək istəyirsinizsə, bir sənətkar tərəfindən edə bilərsiniz. dəmirdən, hansı növ sallanma sizin bağınıza ən uyğun olduğunu tövsiyə etdikdən sonra, onu sizin üçün xüsusi olaraq başa düşür, sarsıntılarınızı bənzərsiz və xüsusi bir obyekt halına gətirir.\nRoker satın almadan əvvəl, qiymətləri yaxşıca yoxlayın və müxtəlif qiymətləndirmələri tələb edin (qiymətlər hazırlandıqları materiala görə, ölçü və keyfiyyətə görə çox dəyişir) ki, müqayisə edə və hansı sarsıntının alınacağını seçə biləsiniz. bağda dincəl.\nBir sallanan kreslonun quruluşu, arxa dayaq və qoltuq dəsti ilə təchiz olunmuş daşınar bazanı (oturacaq) dəstəkləyən sabit bir hissə ilə xarakterizə olunur, tez-tez sallanan kreslonun daha rahat və gözəl hala gətirdiyi çox sayda yastıqlarla təchiz olunmuşdur, hər şey faydalı kapotla örtülmüşdür həm parça, həm də plastik şəklində hazırlana bilən günəş şüalarından qorunmaq (ümumiyyətlə, həm yastıqları, həm də sallanan başlığı əvəz edə bilərsiniz ki, bu elementlər köhnələndə və ya dəbdən düşəndə yenilənə bilər).\nBütün sallanan quruluşlar çox davamlıdır və istifadə edə bilən insanların hamısının çəkisinə dözmək üçün hazırlanmışdır, buna görə sallanma həm uşaqlar, həm də böyüklər üçün ümumiyyətlə çox təhlükəsizdir.\nBağ yelləncəkləri müxtəlif materiallardan hazırlana bilər: plastik, dəmir və ağac.\nPlastikdən hazırlanan yelləncəklər, eyni dərəcədə davamlı və işlək olmasına baxmayaraq ən qənaətcil bir seçimdir, atmosfer agentlərinə zərər vermədən təsir göstərir və xüsusi qayğıya və diqqəti tələb etmir. Onlar bir çox rəngdə mövcuddur və dörd nəfərə yerləşə bilər.\nDəmirdən hazırlanan bağ yelləncəkləri ümumiyyətlə daha bahadır, lakin ölçmək üçün edilə bilər və buna görə bağın qalan hissəsində mövcud olan dekorativ elementləri (xüsusən də hazırlanmış dəmirdən hazırlanmış), hətta onları hər hansı bir bağçılıq mağazasında satın ala bilsəniz də geri qaytarın.\nAğacdan hazırlanan yelləncəklər təbii mühitə ən yaxşı uyğunlaşan, daha mürəkkəb və sona qədər qurulmuş olanlardır. Günəşə və yağışa məruz qalmamaq üçün yellənən kreslonun odunu həmişə xüsusi məhsullarla işlənir, ancaq ağac çox incə bir material olduğundan, dam altında yerləşdirmək və ya sığınacaq şəraitində saxlamaq məsləhətdir. qış mövsümü.\nBağçanız üçün ən uyğun sallanan kreslo seçmək üçün bir neçə faktoru unutmamalısınız, ilk növbədə yerinizi bir yerdə və ya daha böyük bir modeldə satın almağa qərar verməyiniz üçün yadda saxlamalısınız.\nBağınızın tərzini də nəzərə alın və mebelin qalan hissəsinə uyğun bir model və bir material seçin, ancaq unutmayın ki, plastik və heç bir xüsusi qayğı tələb etmirsə, ağac və işlənmiş dəmirin vaxtaşırı müalicə olunmalı və müalicə olunmalıdır. təmizləmək asandır.\nSeçimdə müxtəlif mümkün qiymətləri nəzərə almaq da vacibdir, plastik sallanan kreslo əlbəttə daha əlverişli qiymət təklif edir, taxta yelləncək əlbəttə daha yüksək qiymətə malikdir.\nBağçanıza sallanan kreslo qoymadan əvvəl əslində qoya biləcəyiniz ən təhlükəsiz və sabit bir yer tapmalısınız, sallanmanın sabitliyini təmin edən düz və sabit bir yerə ehtiyacınız var, çünki sallanan kresloya yumşaq və ya yuxarı ərazidə yerləşdirə bilsəniz. Alabora.\nParıldayan kreslonun yerləşdirilməsi üçün yer seçərkən, ümumiyyətlə günəş üzərində döyüldüyünüz zaman sallanmağın qarşısını almaq üçün ümumiyyətlə sarsıntıdan istifadə etdiyiniz saatları nəzərə alın.\nHəm də axşam saatlarında rokçu istifadə edə biləcəyiniz üçün xüsusi cərəyanlar olmayan bir yerə qoymağa çalışın.\nBütün vərdişlərinizi unutmayın və ehtiyaclarınıza və ehtiyaclarınıza uyğun olaraq sallanan kreslo istifadə edə biləcəyiniz bir yer seçin, bəlkə də bağın estetikasını da nəzərə alsaq.\nBağ mebeli: bağ yelləncək oturacağı\nHər şey mükəmməl ... amma bağda hələ bir şey çatışmır?\nBir çox fərqli yerlərdə rahat oturduğumu xəyalım edəcək rahatlama toxunuşu.\nParıldayan kreslonunuz musiqi dinlədikdə və ya sevdiyiniz kitabı oxuduğunuzda incə qala biləcəyiniz cənnətin küncünə çevrilə bilər.\nƏvvəlcə bir sual: yelləncək kürsüsünüz neçə yer olacaq?\nBir sallanan stul 2-3 və ya hətta 4 yer ola bilər və hər şeydən əvvəl mebelinizi üslubda ahəngdar edir.\nTaxta və ya texnikada, bütün açıq mebelinizin üslubuna uyğun olması çox vacibdir.\nEtnikdən klassikə qədər evdə olmaq üçün 5 ulduzlu kurort stil modellərindən keçərək həmişə tətildə hiss edirəm.\nCopyright 2022 \_ Bağ yelləncək oturacağı...


MATC.AZ: 33-cü "siftə"\n15 Aprel 2019, 13:42\n“Zirə”nin futbolçusu İlkin Qırtımov komandanın heyətində ilk qolunu vurub. Matc.az-ın klubun feysbuk səhifəsinə istinadən məlumatına görə, müdafiəçi Topaz Premyer Liqasının XXIV turunun “Sumqayıt”la ev oyununda (2:0) rəqib qapısına yol tapıb.\nİlkin bakılıların tarixinə Premyer Liqada qol sevinci yaşayan 33-cü futbolçu kimi düşüb. Ona qədər 32 oyunçu bunu bacarmışdı. Bu siyahıda ilk üç yerdə Nelson Bonilya (14), Riçard Qadze (10) və Milan Duriç (8) qərarlaşıb.\nQeyd edək ki, “Zirə”də cari mövsümdə debüt edən İlkin Qırtımov qol hesabını Premyer Liqadakı 20-ci oyununda açıb.


Orxan Fərəcli – Klinik Psixoloq | PCC blog\n‘Orxan Fərəcli – Klinik psixoloq’\n17 yaşlı qızın bədəninə cin necə girdi?\nAile.lent.az həkim-psixiatr Orxan Fərəclinin konversion pozuntu və ya isterik nevroz haqda məqaləsini təqdim edir. Həkimlik fəaliyyətimin ilk illərində müayinə etdiyim bir az yaşlı pasientimi xatırlayıram. Məcburi köçkün kimi yerləşdikləri zirzəmi tipli yarıqaranlıq otaqda halsız idi, danışa və yeriyə bilmirdi. Sadəcə uzanıb bir nöqtəyə baxırdı. Vaxtaşırı el arasında “sudurqa” deyilən hal yaşayan bu qızcığazın yaxınları onun… Ətraflı\n“Bir xəstəm deyirdi ki, Putin ona informasiya ötürür”\nPsixoterapevt Orxan Fərəcli Azərbaycandakı dəlilərdən, depressiyaya düşənlərdən, psixoloji problemlərdən…. danışır: “Müasir dövrün dəlililəri daha sakitdir” Yolda öz-özünə danışan insanlar, nəqliyyatdakı adi bir narazılıqda səni parçalayacaq kimi baxan sürücülər, qışqıra-qışqıra danışanlar…. Onlarla hər gün qarşılaşırıq. “Müasir insanların əsəbi yerində deyil” klişəsini də unutmasaq, hamımızın yolu psixoloq, psixoterapevt, nevropotoloq yanına düşə bilər. Biz də mənzərəni professionalın gözü… Ətraflı\nAntidepressantların tərkibində narkotik varmı?\nƏhalinin çox geniş istifadə etdiyi əsəb sakitləşdirici və depressiya əleyhinə dərmanların tərkibi ilə bağlı müxtəlif fikirlər səslənir. Bir sıra ekspertlər bu dərmanların tərkibində narkotikin olduğunu bildirsələr də, bəzi həkimlər bunu təkzib edir. Psixologiya və Konsultasiya Mərkəzinin klinik psixoloqu, həkim psixiatr Orxan Fərəcli antidepressant dərmanlar haqqında deyilən fikirlərə Ailem.az vasitəsilə aydınlıq gətirib. O.Fərəcli bildirib ki, antidepressantların… Ətraflı\nOğurluq, yoxsa kleptomaniya?\nPsixoloqlar bildirirlər ki, istənilən insanda psixoloji davranışın bir forması pozula bilər. Bəzilərimizin məlumatsız olduğu kleptomaniya xəstəliyi də psixoloji davranış pozuntuları qrupuna aiddir. Maraqlıdır, bu xəstəliyin əlamətlərini hansı tip insanlar özlərində daşıyırlar? Modern.az-a açıqlamasında həkim-psixiatr Orxan Fərəcli bildirib ki, cəmiyyətdə belə xəstəliyin yayılma halları çoxdur, amma bununla bağlı təbiblərə müraciət edənlər yoxdur: “Cəmiyyətdə bu, belə aydın… Ətraflı\nİllər keçdikcə xəstəliklər yer üzünü bürüyür. Zaman-zaman qeyri-adi virusların yayılması, ayrı-ayrı xəstəliklərin “cavanlaşması” insanlarda xof yaradır. Əvvəllər “cavan rəhmətə getdi” ifadəsi dəhşətlə qarşılanırdısa da, gün keçdikcə bu kəlmə adiləşir və gənc nəslin hər hansı bir xəstəlikdən əziyyət çəkməsi, hətta vəfat etməsi adi hal kimi görünür. Həkim-psixiatr Orxan Fərəclinin sözlərinə görə, ruhu sağlam olmayan bədən sağlam sayılmır: “Tam mənada… Ətraflı\n“İntihar metodu olaraq isə kişilər, adətən intihar zamanı daha qəddar üsullara əl atdığı halda, qadınlar əsasən, romantik və “zərif intihar”a üstünlük verirlər”\nİlqar Altay: “İnsanların, maşınların çox olduğu yerlərdə intihara cəhd zamanı həm özünə qəsddən, həm də özünü isbatdan söhbət gedir ki, bu da şüurda olan mənfi təzahürlərin nəticəsidir” Orxan Fərəcli: “İntihar metodu olaraq isə kişilər, adətən intihar zamanı daha qəddar üsullara əl atdığı halda, qadınlar əsasən, romantik və “zərif intihar”a üstünlük verirlər” Maddi imkansızlıq daha bir… Ətraflı\n“Əsəbi zəif insanlarda bu durum nevroz və depressiya yaradacaq”\nPsixiatr Orxan Fərəcli ölkədəki “manat şoku”nun təsirlərindən danışır; “İş yerlərində hər kəs bir-birini rəqib gözündə görməyə başlayacaq” Manatın qiymətinin düşməsi insanlarda ciddi narahatlıq yaradıb. Demək olar ki, ailələrdə, dost çevrəsində, iş yerlərində ancaq bu mövzu müzakirə edilir. Hər kəs narahat, gələcəyə olan ümidləri ölmüş vəziyyətdə və panikdir. Bu isə gündəlik həyatdakı davranışlarda, fərdlərin bir-birinə münasibətində özünü… Ətraflı\nCinsi parafiliyalar nədir? Psixologiya və Konsultasiya Mərkəzinin klinik psixoloqu, həkim-psixiatr Orxan Fərəclinin Ailem.az-a məqaləsinii təqdim edirik. Bir çoxumuz televiziya verilişlərində, qəzetlərdə və ya saytlarda qəribə seksual xarakterli kadrların, seksual motivli cinayət hadisələrinin şahidi oluruq. Bu kadrlar bəzən o qədər qəribə olur ki, qeyri-ixtiyari olaraq “yəqin bu, manyakdır”, — deyə düşünürük. O zaman gəlin birlikdə baxaq.… Ətraflı\n“Evtanaziya cinayət məsuliyyəti yaratmamalıdır”\nEvtanaziya – sağalmaz xəstəlikdən dözülməz əzablar, ağrılar çəkən şəxsin həyatına xitam təcrübəsinə deyilir. Evtanaziya sözü ilk dəfə XVII yüzillikdə ingilis filosofu Frensis Bekon tərəfindən işlənilib. O bu sözü “yüngül ölüm” mənasında işlədib, XIX əsrdə isə bu ifadə “kimisə mərhəmətdən öldürmə” mənasını daşımağa başladı. Bu gün dünyanın bir çox ölkələrində, həmçinin Azərbaycanda evtanaziya qanunla qadağan edilir.… Ətraflı\n“İş yerini itirmək, maddi təminatın aşaği olması ən ciddi streslər siyahsındadır”\nPsixiatr Orxan Fərəcli: “Azərbaycanlılar öncə falçıya, mollaya, sonra psixiatr və ya psixoloqa müraciət edir” “Bəzi cütlüklər “hər ailədə belə şey olur” deyərək, sstres keçirə-keçirə illərini başa vururlar” “Əsəbiyəm, məni danışdırma, yükləmə…” Tez-tez eşitdiyimiz, istifadə etdiyimiz cümlələrdən biri. Bunun üstünə nəqliyyatda, mağazada, küçədə sayı gün-gündən artan aqressiv insanları da gəlin, mənzərə qara rənglərin fonunda olacaq. Azərbaycan… Ətraflı


Bakıda 40 yaşlı qadın bıçaqlandı - Azadliq Xeber\n04.11.2015 / 07:20 xeber –\nBakının Sabunçu rayonunda bıçaqlanma hadisəsi baş verib. APA -nın məlumatına görə, naməlum şəxslər Ramana qəsəbəsi Şuşa şəhərciyində yaşayan 40 yaşlı Aynurə Bərsail qızı Teymurovanın evinə daxil olublar.\nEv sahibi ilə naməlum şəxslər arasında mübahisə düşüb. Mübahisə zamanı çağırılmamış qonaqlar Aynurə Teymurovaya bıçaqla çoxsaylı zərbələr endirərək hadisə yerindən qaçıblar. Yaralı səs-küyə gələn qohumları tərəfindən xəstəxanaya gətirilib. Hadisəni törətməkdə şübhəli bilinən şəxslərin axtarışı davam edir.\nFaktla əlaqədar Sabunçu Rayon Polis idarəsində cinayət işi başlanıb, araşdırma aparılır.\n“Konsert vaxti telefona baxmaq olmaz” – ifacilarinin adi gizli saxlanilan konsertden – REPORTAJ\nİlham Eliyev Serbiya prezidenti ile gorusub\nAzerbaycan vetendasi İstanbulda intihar edib\nBu yollarda diqqetli olun!\n“AmCham Azerbaijan”in numayende heyetinin ABS-a isguzar seferi basa catib\nSeyfden 31 min manatliq ogurluq etdiler – GENCEDE


Sürücülərə xəbərdarlıq edildi – Yenicag.Az\nAna Səhifə Banner Sürücülərə xəbərdarlıq edildi\nYeni Çağ Media Qrupu – Yanvar 25, 2016 - 10:03\nBaş Dövlət Yol Polisi İdarəsi bütün hərəkət iştirakçılarını, xüsusilə sürücüləri respublikada hava şəraitinin pisləşməsi ilə əlaqədar təhlükəsizlik tədbirlərinə diqqət yetirməyə çağırıb.\nİdarənin ictimaiyyətlə əlaqələr şöbəsinin rəisi Kamran Əliyev bildirib ki, respublika ərazisində müşahidə olunan qarlı və şaxtalı hava şəraiti ilə əlaqədar yolların buz bağlaması ehtimalı var və sürücülər buna hazır olmalıdır: “Texniki cəhətdən nasaz olan, əsasən şinlərinin zehləri yeyilmiş avtomobillərin sürücülərindən, eləcə də təcrübəsi az olan sürücülərdən xahiş olunur ki, qarlı-çovğunlu günlərdə nəqliyyat vasitələrindən mümkün qədər istifadə etməsinlər. Buzlu yolda hərəkət edərkən yola çıxmazdan əvvəl avtomobilin əyləc və sükan sistemlərini, təkərlərin vəziyyətini yoxlasınlar. Sürücülərdən tələb olunur ki, hərəkət sürətini, digər avtomobillərlə ara məsafəsini yol örtüyündən və hava şəraitindən asılı olaraq düzgün seçsinlər”.\nK. Əliyev qeyd edib ki, hazırda magistral yollarda qar olsa da, bu, nəqliyyatın hərəkətində məhdudiyyət yaratmayıb: “Respublikanın bütün istiqamətlərində yollar nəqliyyatın hərəkəti üçün açıqdır”.\nK. Əliyev bildirib ki, istirahət günləri (şənbə-bazar) respublikanın avtomobil yollarında 10 yol-nəqliyyat hadisəsi baş verib ki, nəticədə 2 nəfər ölüb, 10 nəfər yaralanıb. Ölümlə nəticələnən qəzaların hər ikisi piyada vurma ilə bağlı olub. Onlardan biri Bakı şəhəri, digəri isə Bərdə rayonunda baş verib.


Eyni vaxtda həm «bəli», həm də «yox» demirsən ki? | Təlim\nDİLİ: Azərbaycan Azərbaycan (kiril əlifbası) Danimarka Haiti kreolu Kamboca Konqo Litva Makedoniya Malta Nepal Niderland Norveç Qrenlandiya Taiti Ukrayna Uvea Vyetnam afrikaans alban alman amhara aymara benqal bikol bislama bolqar drehu dxoluo efik erməni eston eve fars fin fransız gürcü hiliqaynon hind ibo ilok ingilis island ispan italyan ivrit kannada kaonde katalan keçua (Ankaş) keçua (Ayakuço) keçua (Boliviya) keçua (Kusko) kikuyyu kinyaruanda kirundi koreya kosa kuanqali kuanyama latış linqala lozi lunda luqanda luvale macar malaqasi malay malayalam marath mayya ndebele ndonqa nyaneka nzema oromo osetin panqasinan papyamento (Aruba) polyak portuqal pəncab qa qan qazax quarani qucarat qırğız rumın rus sanqo sebuan sepedi serb serb (latın) sesuto (Lesoto) setsvana sinqal slovak sloven sotsil sranan-tonqo suahili svati tai tamil taqaloq tatar teluqu tiqre tsonqa tumbuka tvi türk urdu varay venda volayta xorvat yapon yoruba yunan zulu Çin (mandarin, sadələşdirilmiş) Çin (mandarin, ənənəvi) çex çibemba çiluba çitonqa çiçeva özbək İndoneziya İsveç şona ərəb\nBir vəziyyəti təsəvvür edək: Xəstəxanalarla əlaqə komitəsinin üzvü olan bir ağsaqqal bazar günü səhər gənc bir qardaşla xidmətə çıxmağa hazırlaşır. Elə həmin səhər ağsaqqala bir qardaşdan zəng gəlir. Qardaşın arvadı maşın qəzasına düşmüş və təcili xəstəxanaya aparılmışdı. Qardaş ağsaqqaldan xahiş edir ki, qansız əməliyyat edəcək həkim tapmaqda kömək etsin. Buna görə də ağsaqqal gözlənilməz faciə ilə üzləşən ailəyə dəstək ola bilsin deyə gənc qardaşla planlaşdırdığı təbliği təxirə salmalı olur.\nBaşqa bir vəziyyəti təsəvvür edək: iki uşağını tək böyüdən bir ananı yığıncaqdan bir ər-arvad qonaq dəvət edir. Ana bu xəbəri uşaqlarına deyəndə onlar sevincdən yerə-göyə sığmırlar. Onlar səbirsizliklə həmin günün gəlməsini gözləyirlər. Amma bir gün qalmış onları dəvət edən ər-arvad bildirir ki, gözlənilməz bir hadisə baş verdiyi üçün qonaqlıq alınmır. Bacı daha sonra bu ailənin fikrindən nə üçün daşındığından xəbər tutur. Məlum olur ki, onları qonaq dəvət edən ər-arvadı sonradan həmin gün üçün dostları qonaq dəvət edib, onlar da bunu qəbul edib.\nSözsüz ki, bir məsihçi kimi biz sözümüzün üstündə durmalıyıq. Biz heç vaxt «həm “bəli”, həm “yox”» deməməliyik (2 Kor. 1:18). Lakin bu iki nümunədən gördüyümüz kimi, heç də bütün vəziyyətlər eyni olmur. Bəzən bizə elə gələ bilər ki, planlarımızı təxirə salmaqdan başqa çıxış yolumuz yoxdur. Bir dəfə həvari Pavel də belə bir vəziyyətlə üzləşmişdi.\nPAVEL SÖZÜNÜN ÜSTÜNDƏ DURMAMAQDA GÜNAHLANDIRILMIŞDI\nEramızın 55-ci ilində özünün üçüncü təbliğ səyahəti zamanı Pavel Efesdə olarkən Egey dənizini keçib Korinfə, oradan da Makedoniyaya səyahət etmək niyyətində idi. Yerusəlimə gedərkən o, Korinf yığıncağına ikinci dəfə, ehtimal ki, onların Yerusəlimdəki qardaşlar üçün etdikləri bəxşişi toplamaq üçün getməyi planlaşdırırdı (1 Kor. 16:3). Bu, 2 Korinflilərə 1:15, 16 ayələrindən aydın görünür: «Mən bu etimadla sizə ikinci dəfə sevinc bəxş etmək üçün yanınıza gəlmək niyyətində idim. Səfərimə qısa fasilə verib yanınızda qalmaq, sonra Makedoniyaya yola düşmək, oradan yenə yanınıza qayıtmaq fikrindəydim, istəyirdim məni Yəhudeyaya ötürəsiniz».\nGörünür, əvvəlki məktubunda Pavel Korinfdəki qardaşlara öz planı barədə məlumat vermişdi (1 Kor. 5:9). Lakin həmin məktubu yazdıqdan qısa müddət sonra o, Kloinin ailəsindən yığıncaqda ciddi fikirayrılığı olduğunu eşitmişdi (1 Kor. 1:10, 11). Buna görə də o, əvvəlki planını dəyişmək qərarına gəlmiş və hal-hazırda «Birinci Korinflilərə» kimi tanıdığımız məktubu yazmışdı. Bu məktubunda Pavel onlara məhəbbətlə məsləhət və düzəliş vermişdi. Həmçinin onlara xəbər vermişdi ki, o, səyahətində dəyişiklik edib, əvvəlcə Makedoniyaya gedəcək, sonra isə Korinfə gələcək (1 Kor. 16:5, 6) *.\nGörünür, Korinfdəki qardaşlar Pavelin məktubunu alanda həmin yığıncaqdakı bəzi «görkəmli həvarilər» onun sözünün üstündə durmadığını, vədinə xilaf çıxdığını iddia etdilər. Özünü müdafiə etmək üçün Pavel onlardan soruşdu: «Sizcə, bu niyyətlərimdə qeyri-ciddi bir şey var idi? Məgər mən niyyətlərini kefi istəyən vaxt həyata keçirən adama oxşayıram? “Bəli, bəli” deyib, dərhal sonra “yox, yox” deyirəm?» (2 Kor. 1:17; 11:5).\nBizdə sual yarana bilər: belə vəziyyətlərdə Pavel, doğrudanmı, «[niyyətlərində] qeyri-ciddi» idi? Əsla! «Qeyri-ciddi» kimi tərcümə edilən söz insanın öz sözünün üstündə durmadığını, etibarsız olduğunu, vədinə xilaf çıxdığını bildirir. Pavelin: «Məgər mən niyyətlərini kefi istəyən vaxt həyata keçirən adama oxşayıram?» — deyə verdiyi düşündürücü sual, çox ehtimal ki, Korinfdəki məsihçilərə onun planlarında dəyişiklik etməsinin etibarsız insan olduğuna dəlalət etmədiyini anlamağa kömək etmişdi.\nPavel deyilən ittihamları qəti şəkildə təkzib edərək yazmışdı: «Necə ki, Allaha güvənirsiniz, eləcə də əmin ola bilərsiniz ki, biz sizə nə isə söyləyəndə eyni vaxtda həm “bəli”, həm “yox” demirik» (2 Kor. 1:18). Şübhəsiz ki, Pavel planında dəyişiklik etməklə Korinfdəki bacı-qardaşların rifahı üçün ən yaxşı addımı atmış oldu. 2 Korinflilərə 1:23 ayəsində oxuyuruq ki, Korinfə getməklə bağlı birinci planını onlara «[yazığı] gəldiyi üçün» dəyişmişdi. Əslində, Pavel imkan verdi ki, Korinfə gəlməzdən əvvəl onlar vəziyyəti qaydasına salsınlar. Pavelin özünün də ümid etdiyi kimi, Makedoniyada olduğu müddətdə Titusdan onu çox sevindirən xəbər aldı: yazdığı məktub, sözün əsil mənasında, onları peşman olmağa və tövbə etməyə təşviq etmişdi (2 Kor. 6:11; 7:5—7).\nSözün üstündə durmamaqla bağlı irəli sürülən ittiham elə təəssürat yarada bilərdi ki, əgər Pavel gündəlik işlərdə sözünün ağası ola bilmirsə, çətin ki, təbliğ işində etibara layiq olsun. Lakin Pavel korinflilərə xatırlatdı ki, o, onlara İsa Məsihi təbliğ edib. «Siluan, Timotey və mənim vasitəmlə sizə təbliğ edilən Allahın Oğlu Məsih İsa gah “bəli”, gah “yox” olmadı. Onun “bəli”si, doğrudan da, “bəli” oldu» (2 Kor. 1:19). Bəs heç elə olubmu ki, Pavelin nümunə götürdüyü İsa Məsih sözünün üstündə durmasın? Qətiyyən, yox! Həyatı və xidməti boyunca İsa həmişə həqiqəti söyləyib (Yəh. 14:6; 18:37). Əgər İsanın təbliğ etdiyi xəbər tamamilə doğru və etibarlı idisə və Pavel də eyni xəbəri çatdırırdısa, deməli, həvarinin də təbliği etibara layiq idi.\nSözsüz, Yehova «sadiq Allah»dır (Məz. 31:5). Biz bunu Pavelin növbəti sözlərindən görürük: «Allah nə vəd edibsə, bu vədlərin hamısı onun [Məsihin] sayəsində “bəli” oldu». İsanın yer üzündə olarkən tam sadiqliyini qoruması Yehovanın vədlərinə qarşı qaldırılan istənilən şübhələri darmadağın etdi. Pavel davam edir: «Məhz onun [İsanın] vasitəsilə biz də Allahı mədh edib “Amin” deyirik» (2 Kor. 1:20). İsa Yehova Allahın hər bir vədini yerinə yetirəcəyinə əsil zəmanət, yəni «Amin»dir!\nYehova və İsa Məsih həmişə həqiqəti söylədiyi kimi, Pavel də həmişə nə danışdığına fikir verirdi (2 Kor. 1:19). O, «kefi istəyən vaxt» vəd verən, sözünə xilaf çıxan adam deyildi (2 Kor. 1:17). Əksinə, «ruhun rəhbərliyi altında» hərəkət edirdi (Qalat. 5:16). Pavel həmişə insanların rifahını düşünürdü. Onun «bəli»si, elə «bəli» idi!\nSƏNİN BƏLİN BƏLİDİRMİ?\nHal-hazırda Müqəddəs Kitaba əsasən yaşamayan insanlar arasında söz verib xırda problemə və ya özlərinə sərf edən nəyəsə görə verdikləri sözdən boyun qaçırmaq adi hal alıb. İşgüzar məsələlərdə hətta bütün məqamlar yazılı təsdiqlənsə də, «bəli» sözü həmişə «bəli» mənasını daşımır. Çoxları artıq nikaha iki nəfər arasında qurulmuş ömürlük bir ittifaq kimi baxmır. Əksinə, boşanmaların sürətlə artması göstərir ki, çoxları nikaha asanlıqla dağıda biləcəkləri təsadüfi ittifaq kimi baxırlar (2 Tim. 3:1, 2).\nBəs sənin haqqında nə demək olar? Sənin bəlin bəlidirmi? Düzdür, məqalənin əvvəlində xatırlandığı kimi, ola bilsin, etibarsız insan olduğun üçün yox, məcburiyyət qarşısında qaldığın üçün bəzən sən də sözünün üstündə dura bilmirsən. Ancaq bir məsihçi kimi, sən verdiyin sözü və ya üzərinə götürdüyün məsuliyyəti yerinə yetirmək üçün əlindən gələni etməlisən (Məz. 15:4; Mat. 5:37). Əgər belə davransan, hamı səni etibarlı, sözünün ağası, həmişə həqiqətə uyğun danışan insan kimi tanıyacaq (Efes. 4:15, 25; Yaq. 5:12). İnsanlar görəndə ki, gündəlik məsələlərdə sənə etibar etmək olar, onda onlar Allahın Padşahlığı haqqında bölüşdüyün həqiqəti dinləməyə daha meyilli olacaqlar. Buna görə də gəlin, həmişə çalışaq ki, «bəli»miz «bəli» olsun!\n^ abz. 7 Korinflilərə birinci məktubunu yazdıqdan qısa bir müddət sonra Pavel, həqiqətən də, Troasdan keçərək Makedoniyaya gəlir və orada korinflilərə ikinci məktubunu yazır (2 Kor. 2:12; 7:5). Daha sonra isə o, Korinfə səyahət edir.


Aeroportlar Bəhreyn, viza məlumat kitabları Bəhreyn, viza məlumatları Bəhreyn online / Tickets.az\nBəhreyn ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər / Bəhreyn\nBəhreyn ölkəsinə aviabiletlər\nUcuz aviabiletlərin qiymətlərini müqayisə edin, sonra isə bilavasiitə Tickets.az saytında Bəhreyn təyinat məntəqəsinə təyyarə bileti bron edin. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Bəhreyn ölkəsinə aviabilet almaq üçün bütün mövcud variantları sizə təklif edəcəkdir.\nŞirkətimizin saytında həmişə təyyarələrin Bəhreyn ölkəsinə və Bəhreyn ölkəsindən həm birbaşa, həm də transfer ilə olan uçuş cədvəlləri mövcuddur. Yeni texnologiyalardan istifadə edərək zamanla ayaqlaşın - Bəhreyn ölkəsinə onlayn aviabilet almaq çox asandır!\nBəhreyn ölkəsinə təyyarə bileti neçəyədir\nBəhreyn ölkəsinə aviabiletin qiyməti asılıdır:\nBəhreyn ölkəsində hansı şəhərlər məşhurdur?\nBəhreyn ölkəsində ən məşhur şəhərlər: Bəhreyn.\nMüştəri xidmətinə mesaj göndərmək üçün istifadəçi seansının unikal identifikatoru: 0110372895


Azərbaycan Prezidentinin Vyetnama səfəri ikitərəfli əlaqələrin inkişafına əsaslı töhfə verdi – "Insan Hüquqları XXI əsr – Azərbaycan" Fondu\nAzərbaycan Prezidentinin Vyetnama səfəri ikitərəfli əlaqələrin inkişafına əsaslı töhfə verdi\nVyetnam Kommunist Partiyası Siyasi Bürosunun üzvü, partiyanın Mərkəzi Komitəsinin Katibliyinin daimi üzvü Le Honq Anhın başçılıq etdiyi nümayəndə heyətinin oktyabrın 13-də Azərbaycanın xarici işlər naziri Elmar Məmmədyarov ilə görüşündə ölkələrimiz arasında əlaqələrin hazırkı vəziyyəti və perspektivlərinə dair fikir mübadiləsi aparılıb.\nAzərTAc xəbər verir ki, Le Honq Anh görüşdə Azərbaycan Prezidenti İlham Əliyevin Vyetnama səfərinin ölkələrimiz arasında ikitərəfli münasibətlərin inkişafına əsaslı töhfə verdiyini dedi. O, əlaqələrimizin daha da genişlənməsi üçün böyük potensialın olduğunu bildirdi. Nümayəndə heyətlərinin qarşılıqlı mübadiləsinin, müqavilə-hüquq bazasının genişləndirilməsinin münasibətlərimizin inkişafında əhəmiyyətini vurğulayan Le Honq Anh hər iki ölkənin bir sıra sahələrdə, o cümlədən beynəlxalq təşkilatlar çərçivəsində uğurla əməkdaşlıq etdiyini söylədi.\nElmar Məmmədyarov Azərbaycan ilə Vyetnam arasında tarixi əlaqələrin olduğunu bildirdi, ikitərəfli münasibətlərin dinamik inkişafının məmnunluq doğurduğunu qeyd etdi. Hələ SSRİ vaxtında ümummilli lider Heydər Əliyevin Vyetnama səfər etdiyini xatırladan E.Məmmədyarov əlaqələrimizin dərinləşməsində Azərbaycan Prezidenti İlham Əliyevin Vyetnama dövlət səfərinin xüsusi rol oynadığını diqqətə çatdırdı.\nErmənistan-Azərbaycan, Dağlıq Qarabağ münaqişənin həlli istiqamətində aparılan danışıqlar prosesinin cari vəziyyəti haqqında məlumat verən nazir münaqişənin həlli üçün ilk növbədə Ermənistan silahlı qüvvələrinin işğal olunmuş Azərbaycan ərazilərindən çıxarılmalı olduğunu vurğuladı.\nPrevious Post:Azərbaycan Prezidenti İlham Əliyev Rusiya müdafiə nazirinin başçılıq etdiyi nümayəndə heyətini qəbul edib\nNext Post:Azərbaycan ilə Rusiya arasında 2015-ci il üçün Əməkdaşlıq Planı imzalanıb